stanford-oval/wikipedia huggingface dataset:
ดัสลีทแดร์ด็อยท์เชิน
ทำนอง

ทำนองของเพลง "ดัสลีทแดร์ด็อยท์เชิน" เดิมเป็นบทเพลงที่โยเซฟ ไฮเดิน ประพันธ์ขึ้นเมื่อ ค.ศ. 1797 เพื่อใส่ทำนองให้กับบทกวีชื่อ "Gott erhalte Franz den Kaiser" ("ขอพระเจ้าทรงพิทักษ์พระจักรพรรดิฟรานซ์") สำหรับใช้เป็นเพลงถวายพระพรเนื่องในวันคล้ายวันพระราชสมภพของสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ แห่งราชวงศ์ฮับส์บูร์ก หลังการเลิกล้มจักรวรรดิโรมันอันศักดิ์สิทธิ์ใน ค.ศ. 1806 เพลงดังกล่าวจึงได้กลายมาเป็นเพลงประจำจักรวรรดิออสเตรียและจักรวรรดิออสเตรีย-ฮังการีอย่างเป็นทางการในเวลาต่อมาจนกระทั่งระบอบราชาธิปไตยในออสเตรียได้สิ้นสุดลงเมื่อ ค.ศ. 1918
ทำนองเพลงดังกล่าวนี้ไม่ใช่แพร่หลายแต่ในออสเตรียและเยอรมนีเท่านั้น ในกลุ่มผู้ที่ใช้ภาษาอังกฤษก็ได้มีการหยิบยืมเอาทำนองเพลงนี้มาแต่เป็นเพลงสดุดี (hymn) ชื่อ "กลอเรียสทิงส์ออฟทีอาร์สโปกเกน" ("Glorious Things of Thee are Spoken") ซึ่งประพันธ์โดย จอห์น นิวตัน (John Newton) และเพลง "นอตอะโลนฟอร์ไมตีเอมไพร์" ("Not Alone for Mighty Empire") ซึ่งแต่งโดย วิลเลียม พี. เมอร์ริลล์ (William P. Merrill) ในบริบทเช่นนี้ทำให้มีการเรียกชื่อทำนองเพลงนี้ว่า "ออสเตรีย" ("Austria") "เพลงสดุดีแบบออสเตรีย" ("Austrian Hymn") หรือ "เพลงสดุดีจักรพรรดิ" ("Emperor's Hymn")
ประวัติเนื้อร้อง

เอากุสท์ ไฮน์ริช ฮ็อฟมัน ฟ็อน ฟัลเลิร์สเลเบิน ได้เขียนบทร้องขึ้นบทหนึ่งเมื่อ ค.ศ. 1848 ระหว่างพักผ่อนอยู่ที่เกาะเฮ็ลโกลันท์ (Helgoland) ในทะเลเหนือ ก่อนจะเดินทางต่อไปยังสหราชอาณาจักร โดยในการตีพิมพ์บทร้องดังกล่าวพร้อมด้วยโน้ตเพลงนั้น แสดงให้เห็นว่าเขามุ่งหมายที่จะให้บทร้องดังกล่าวใช้ขับร้องตามทำนองเพลง "Gott erhalte Franz den Kaiser" ของไฮเดิน  เนื้อหาของบทร้องในบาทแรกของเพลงที่ว่า "Deutschland, Deutschland über alles, über alles in der Welt" (เยอรมนี, เยอรมนีเหนือทุกสิ่ง เหนือสิ่งอื่นใดในโลกา) เป็นคำเรียกร้องต่อบรรดารัฐเยอรมันต่าง ๆ (ซึ่งขณะนั้นยังแตกเป็นรัฐขนาดเล็กจำนวนหลายรัฐ) ให้รวมกันสร้างเยอรมันที่เป็นหนึ่งเดียวซึ่งมีความสำคัญยิ่งกว่าอิสรภาพของบรรดารัฐเล็ก ๆ เหล่านั้น และในบทที่ 3 ซึ่งบาทแรกขึ้นต้นว่า "Einigkeit und Recht und Freiheit" (สามัคคี ยุติธรรม เสรีภาพ) เป็นการแสดงความปรารถนาของฮ็อฟมันที่จะเห็นเยอรมนีซึ่งเป็นหนึ่งเดียวและมีเสรีปกครองด้วยหลักนิติรัฐ ไม่ใช่อำนาจปกครองเบ็ดเสร็จของเหล่ากษัตริย์
ในยุคหลังคองเกรสแห่งเวียนนาซึ่งเต็มไปด้วยอิทธิพลของเจ้าชายเมตเตอร์นิคและเหล่าตำรวจลับ บทร้องที่ฮอฟ์มันน์เขียนขึ้นแสดงออกถึงแนวคิดปฏิวัติอย่างชัดแจ้งและมีความหมายโดยนัยถึงเสรีภาพ เนื่องด้วยการเรียกร้องให้รวมเยอรมันนั้นมีการเชื่อมโยงเข้ากับการเรียกร้องเสรีภาพของสื่อและสิทธิเสรีภาพอื่น ๆ ซึ่งมีความหมายโดยนัยว่า ว่าการแสดงความภักดีต่อชาวเยอรมันต้องเข้ามาแทนที่การภักดีต่ออำนาจของบุคคลเพียงคนเดียวก็เป็นความคิดปฏิวัติที่แฝงอยู่ในตัวด้วย
หนึ่งปีให้หลังจากการเขียนบทร้อง "ดัสลีทแดร์ด็อยท์เชิน" ฮอฟ์มันน์ก็ต้องออกจากงานบรรณารักษ์และอาจารย์ในเมืองเบร็สเลา (Breslau) ราชอาณาจักรปรัสเซีย (ปัจจุบันคือเมืองวรอตสวัฟ (Wrocław) ประเทศโปแลนด์) จากการเขียนบทเพลงดังกล่าวและผลงานแนวปฏิวัติชิ้นอื่น ๆ และต้องหลบซ่อนตัวจนกระทั่งหลังเกิดการปฏิวัติในเยอรมนีใน ค.ศ. 1848 จึงได้รับการอภัยโทษ
เนื้อร้อง

บทร้องต่อไปนี้เป็นผลงานของเอากุสท์ ไฮน์ริช ฮ็อฟมัน ฟ็อน ฟัลเลิร์สเลเบิน เฉพาะบทร้องบทที่ 3 เท่านั้นที่ใช้เป็นเพลงชาติเยอรมนีในปัจจุบัน
| ภาษาเยอรมัน | ภาษาไทย |
| --- | --- |
1. Deutschland, Deutschland über alles,  Über alles in der Welt,  Wenn es stets zu Schutz und Trutze  Brüderlich zusammenhält.  Von der Maas bis an die Memel,  Von der Etsch bis an den Belt,  Deutschland, Deutschland über alles,  Über alles in der Welt!  Deutschland, Deutschland über alles,  Über alles in der Welt    2. Deutsche Frauen, deutsche Treue,  Deutscher Wein und deutscher Sang  Sollen in der Welt behalten  Ihren alten schönen Klang,  Uns zu edler Tat begeistern  Unser ganzes Leben lang –  Deutsche Frauen, deutsche Treue,  Deutscher Wein und deutscher Sang!  Deutsche Frauen, deutsche Treue,  Deutscher Wein und deutscher Sang!    3. Einigkeit und Recht und Freiheit  Für das deutsche Vaterland!  Danach laßt uns alle streben  Brüderlich mit Herz und Hand!  Einigkeit und Recht und Freiheit  Sind des Glückes Unterpfand –  Blüh' im Glanze dieses Glückes,  Blühe, deutsches Vaterland!  Blüh' im Glanze dieses Glückes,  Blühe, deutsches Vaterland!: 1. เยอรมัน เยอรมัน เหนือทุกสรรพสิ่ง  เหนือทุกสรรพสิ่งในโลกา!  ยามถึงคราวเรา อารักษ์ปกปักษ์  เหล่าพี่น้องต่างพร้อมรวมใจ!  จากแม่น้ำเมิซ จรดเมเมิล  จากแม่น้ำเอ็ทช์ จรดช่องแคบเบ็ลท์!  เยอรมัน เยอรมัน เหนือทุกสรรพสิ่ง  เหนือทุกสรรพสิ่งในโลกา!  เยอรมัน เยอรมัน เหนือทุกสรรพสิ่ง  เหนือทุกสรรพสิ่งในโลกา!    2. สตรีเยอรมัน ใจภักดิ์เยอรมัน  ไวน์เยอรมัน และเพลงเยอรมัน  จะยังคงอยู่เคียงคู่โลกหล้า  เสียงไพเราะเดิมดังกังวาล  ดลใจผองเรากระทำการเกียรติ  ตราบจนกว่า ชีวิตหาไม่  สตรีเยอรมัน ใจภักดิ์เยอรมัน  ไวน์เยอรมัน และเพลงเยอรมัน!  สตรีเยอรมัน ใจภักดิ์เยอรมัน  ไวน์เยอรมัน และเพลงเยอรมัน!    3. เอกภาพ เที่ยงธรรม เสรีภาพ  เพื่อปิตุภูมิเยอรมัน!  เพื่อสิ่งนี้เราจงร่วมฟันฝ่า  ด้วยดวงใจสองมือฉันน้องพี่!  เอกภาพ เที่ยงธรรม เสรีภาพ  คือหลักประกันแห่งความสุขสวัสดิ์!  จงรุ่งเรืองด้วยพรเหล่านี้เถิด  รุ่งเรืองเถิด ปิตุภูมิเยอรมัน!  จงรุ่งเรืองด้วยพรเหล่านี้เถิด  รุ่งเรืองเถิด ปิตุภูมิเยอรมัน!
การปรับใช้ของรัฐ

ทำนองของเพลงนี้ ถูกใช้เป็นทำนองเพลงชาติจักรวรรดิออสเตรีย-ฮังการีจนกระทั่งล่มสลายในปี ค.ศ. 1918 ประธานาธิบดีเยอรมนีฟรีดริช เอเบิร์ท ประกาศใช้ เพลงเยอรมนี (Deutschlandlied) เป็นเพลงชาติเยอรมนีอย่างเป็นทางการเมื่อวันที่ 11 สิงหาคม ค.ศ. 1922
ในยุคนาซีเยอรมนี เพลงนี้ถูกเป็นเพลงชาติแต่เพียงเฉพาะบทแรกเท่านั้น และมีการขับร้องเพลง "เพลงฮอสท์ เวสเซิล" ต่อท้ายด้วยอีกเพลงหนึ่งในงานหรือโอกาสสำคัญยิ่งยวดอย่างเช่นมหกรรมโอลิมปิก
แหล่งข้อมูลอื่น

Die Nationalhymne der Bundesrepublik Deutschland, German Federal Government (ในภาษาเยอรมัน)
"Das Lied der Deutschen", ingeb.org
"Das Lied der Deutschen" at Brandenburg Historica
"Das Kaiserlied" (Haydn): โน้ตเพลงเสรีที่โครงการห้องสมุดดนตรีนานาชาติ
Singing of the German national anthem ที่ยูทูบ, during the official German Unity Day ceremony on 3 October 1990
Daniel A. Gross (18 February 2017). "'Deutschland über alles' and 'America First', in Song". The New Yorker.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี 
อื่น ๆ:  มิวสิกเบรนซ์ ผลงาน  IdRef 
โยเซ็ฟ ไฮเดิน
ฟัลเลิร์สเลเบิน
วัดถึด่าม

เจดีย์และอุโบสถวัดถึด่าม
วัดถึด่าม (Chùa Từ Đàm) เป็นวัดพุทธตั้งอยู่บนถนนถึดั่ม เขตเจื่องอัน เว้ ประเทศเวียดนาม สร้างขึ้นโดยพระพุทธาจารย์เถี่ยน ทิก มิญ เหื่อง ผู้เป็นลัมเท้เซ็น (Lâm Tế Zen) ลำดับที่ 34 วัดสร้างขึ้นในปลายศตวรรษที่ 17 ในรัชสมัยของขักรพรรดิเลอ ฮี ทง ในเวลานั้น วัดนี้ยังมีชื่อว่า วัดอั๊นตน (Ấn Tôn Temple) ในปี 1841 จักรพรรดิเถี่ยว จิ มีรับสั่งมห้เปลี่ยนชื่อวัดใหม่ วัดนี้เป็นหนึ่งในสามวัดหลวงของราชวงศ์เหงียนในเมืองเว้
ในปี 1951 มีการจัดงานพบปะระหว่างพระสงฆ์ 51 รูปสำคัญจากทั่วประเทศเวียดนาม และจากหกกลุ่ม  เพื่อตั้งองค์การพุทธศาสนาขึ้นสำหรับเวียดนาม โดยได้เลือกทิก ทิญ เคี๊ยต เป็นผู้นำพุทธศาสนาในเวียดนามรูปแรก ในการพบปะนี้ยังเป็นครั้งแรกที่ธงฉัพพรรณรังสีถูกชักขึ้นในพื้นที่วัด
ในปี 1968 วัดได้รับความเสียหายอย่างหนักระหว่างการรุกวันเท็ตในสงครามเวียดนาม ความเสียหายบางส่วนในวัดยังคงอยู่ถึงปัจจุบัน และในปี 1966 ได้มีการจัดสร้างพระพุทธรูปสัมฤทธิ์ขึ้นประดิษฐานในวัดแทนที่องค์ซึ่งถูกทำลายไปในสมัยรัฐบาลโง ดิ่ญ เสี่ยม ซึ่งเกิดวิกฤตการณ์ชาวพุทธ ปัจจุบันวัดถึดั่มยังคงเปิดใช้งานเป็นวัดที่ประกอบศาสนากิจโดยมีพระสงฆ์จำพรรษาและยังคงเป็นที่ตั้งของสำนักงานพุทธศาสนาประจำจังหวัด
อุไทปุรี มหัล

อุไทปุรี มหัล (เปอร์เซีย: اودی‌پوری محل; แปลว่า "เปี่ยมปีติ"; ตาย กรกฎาคม ค.ศ. 1707) เป็นนางบาทบริจาริกาทาสของจักรพรรดิออรังเซพ กล่าวกันว่าอุไทปุรี มหัล เป็นนางอันเป็นที่รักของจักรพรรดิออรังเซพในปลายพระชนม์ชีพ
ประวัติ

อุไทปุรี มหัล มีนามเดิมหรือมีพื้นเพอย่างไรไม่ปรากฏ แต่ตามธรรมเนียมที่มีมาตั้งแต่รัชสมัยจักรพรรดิอัคบาร์ ทรงมีพระราชโองการมิให้ออกนามหญิงในฮาเร็มด้วยชื่อจริง แต่ให้ตั้งนามตามชื่อเมืองหรือประเทศที่มาของตนแทน ว่ากันว่าอุไทปุรี มหัล คงมีพื้นเพมาจากกัศมีร์หรืออุทยปุระ บ้างก็ว่าเป็นหญิงชาวคริสต์เชื้อสายจอร์เจีย อาร์มีเนีย หรือแซร์แคเชอ ก็มี ปรากฏข้อมูลเพียงว่า อุไทปุรี มหัล เคยเป็นนางรำมาก่อน ต่อมาเข้าเป็นนางทาสีในฮาเร็มของเจ้าชายทารา ศิโกห์ (دارا شِکوہ)
อุไทปุรี มหัลเป็นสตรีผมแดงที่สวยงาม และเป็นผู้ที่รักจักรพรรดิออรังเซพอย่างออกหน้า ทำให้บาทบริจาริกานางอื่นในจักรพรรดิออรังเซพล้วนริษยานาง อุไทปุรี มหัลสนองพระเดชพระคุณประสูติกาลพระราชโอรสเพียงพระองค์เดียว คือ เจ้าชายมุฮัมมัด กัม พัขศ์ (محمد کامبخش) เมื่อวันที่ 24  กุมภาพันธ์ ค.ศ. 1667 นางเป็นคนติดสุรา ค.ศ. 1678 อุไทปุรี มหัลตามเสด็จจักรพรรดิออรังเซพเพื่อทำสงครามกับราณาแห่งจิตเตารครห์และราชาแห่งมารวาร ค.ศ. 1686 นางตามเสด็จจักรพรรดิออรังเซพไปในค่ายที่เมืองเอารังคาบาดหรืออะห์มัดนคร
อุไทปุรี มหัลเป็นหญิงผู้ทรงอิทธิพลยิ่ง และมีอิทธิพลต่อสามีมาเรื่อย ๆ จนสิ้นรัชกาล โดยเฉพาะการขอพระราชทานอภัยโทษเจ้าชายมุฮัมมัด กัม พัขศ์ ซึ่งผิดพลาดมาแล้วหลายต่อหลายครั้ง นอกจากลูกหลานของนางที่เกิดมาจากจักรพรรดิออรังเซพ เธอมีความสัมพันธ์อันดีกับขิทมัตคาร์ ข่าน และบรรดาขันทีของจักรพรรดิพระองค์อื่น ๆ
ในพระราชหัตถเลขาของจักรพรรดิออรังเซพที่มีต่อเจ้าชายมุฮัมมัด กัม พัขศ์ เมื่อ ค.ศ. 1707 ระบุไว้ว่า "อุไทปุรีแม่ของเธอ เป็นคนที่อยู่กันฉันในช่วงที่ป่วย นางปรารถนาที่จะไปอยู่กับฉัน [ในปรโลก]" หลังจักรพรรดิออรังเซพสวรรคต อุไทปุรี มหัลเสียใจมาก และถึงแก่กรรมหลังการสวรรคตของจักรพรรดิออรังเซพเพียงสี่เดือน ที่ควาลิยัร ครั้นเดือนกรกฎาคม ค.ศ. 1707 จักรพรรดิบาฮาดูร์ ชาห์ที่ 1 จัดการพินัยกรรมของนาง และส่งศพของนางไปฝังในศาลเจ้ากูตับอัลอักตับในเดลี
สตรอนเชียมฟลูออไรด์

| --- | --- |

ชื่อ
ชื่ออื่น Strontium difluoride Strontium(II) fluoride
เลขทะเบียน
เลขทะเบียน CAS: 7783-48-4 Y
3D model (JSmol): รูปภาพแบบโต้ตอบ
เคมสไปเดอร์: 74190 Y
ECHA InfoCard: 100.029.091 
EC Number: 232-00-3
ผับเคม CID: 82210
UNII: EFY8GJS81Z Y
CompTox Dashboard (EPA): DTXSID20894160 
 InChI InChI=1S/2FH.Sr/h2*1H;/q;;+2/p-2 YKey: FVRNDBHWWSPNOM-UHFFFAOYSA-L Y InChI=1/2FH.Sr/h2*1H;/q;;+2/p-2Key: FVRNDBHWWSPNOM-NUQVWONBAO 
 SMILES [Sr+2].[F-].[F-] 
คุณสมบัติ
สูตรเคมี: SrF2 
มวลโมเลกุล: 125.62 g/mol   
ความหนาแน่น: 4.24 g/cm3
จุดหลอมเหลว: 1,473 องศาเซลเซียส (2,683 องศาฟาเรนไฮต์; 1,746 เคลวิน)
จุดเดือด: 2,460 องศาเซลเซียส (4,460 องศาฟาเรนไฮต์; 2,730 เคลวิน)
ละลายในน้ำ: 0.117 g/100 mL
Solubility product, Ksp: 4.33×10−9
Magnetic susceptibility (χ): −37.2·10−6 cm3/mol
ดัชนีหักเหแสง (nD): 1.439 @0.58 µm
โครงสร้าง
โครงสร้างผลึก: cubic crystal system, cF12
Space group: Fm3m, #225
Lattice constant: a = 5.80 Å, b = 5.80 Å, c = 5.80 Åα = 90°, β = 90°, γ = 90°
Coordination geometry: Sr, 8, cubic F, 4, tetrahedral
ความอันตราย
จุดวาบไฟ: ไม่ติดไฟ
สารประกอบอื่นที่เกี่ยวข้องกัน
แอนไอออนอื่น ๆ: สตรอนเชียมคลอไรด์ สตรอนเชียมโบรไมด์ สตรอนเชียมไอโดไดด์
แคทไอออนอื่น ๆ: เบริลเลียมฟลูออไรด์ แมกนีเซียมฟลูออไรด์ แคลเซียมฟลูออไรด์ แบเรียมฟลูออไรด์
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
สตรอนเชียมฟลูออไรด์ (อังกฤษ: strontium fluoride) เป็นสารประกอบอนินทรีย์ที่มีสูตรเคมีคือ SrF2 เป็นของแข็งผลึกสีขาว พบในแร่สตรอนชิโอฟลูออไรต์ สามารถเตรียมได้จากการทำปฏิกิริยาระหว่างสตรอนเชียมคลอไรด์กับแก๊สฟลูออรีน หรือสตรอนเชียมคาร์บอเนตกับกรดไฮโดรฟลูออริก สตรอนเชียมฟลูออไรด์มีคุณสมบัติเป็นสภาพนำไอออนยวดยิ่งเช่นเดียวกับแคลเซียมฟลูออไรด์และแบเรียมฟลูออไรด์
สตรอนเชียมฟลูออไรด์ใช้ในอุตสาหกรรมกระจกและเลนส์ และใช้ในเครื่องกำเนิดไฟฟ้าเทอร์โมอิเล็กทริกไอโซโทปรังสี สตรอนเชียมฟลูออไรด์ก่อให้เกิดการระคายเคืองต่อดวงตา ผิวหนังและระบบทางเดินหายใจจึงควรใช้อย่างระมัดระวัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สตรอนเชียมฟลูออไรด์
"Strontium fluoride - MSDS" (PDF). Basstech International.
| ด ค ก สารประกอบสตรอนเชียม |
| --- | --- |
 SrAl2O4  SrB6  SrBr2  Sr(BrO3)2  SrCO3  SrCl2  Sr(ClO3)2  SrCrO4  SrF2  SrI2  Sr(NO3)2  SrO  SrO2  Sr(OH)2  SrS  SrSO4  SrTiO3  Sr3N2  Sr2RuO4 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
สันนิบาตสามจักรพรรดิ

จักรพรรดิวิลเฮ็ล์มที่ 1 แห่งเยอรมนี
จักรพรรดิฟรันทซ์ โยเซ็ฟที่ 1 แห่งออสเตรีย
จักรพรรดิอะเลคซันดร์ที่ 2 แห่งรัสเซีย
สันนิบาตสามจักรพรรดิ (อังกฤษ: League of the Three Emperors) เป็นพันธมิตรอันไม่มั่นคงระหว่างจักรพรรดิวิลเฮ็ล์มที่ 1 แห่งเยอรมนี จักรพรรดิฟรันทซ์ โยเซ็ฟที่ 1 แห่งออสเตรีย และจักรพรรดิอะเลคซันดร์ที่ 2 แห่งรัสเซีย
การก่อตั้ง ค.ศ. 1873

วันที่ 22 ตุลาคม ค.ศ. 1873 นายกรัฐมนตรีเยอรมนี ออทโท ฟอน บิสมาร์ค เจรจาความตกลงระหว่างพระมหากษัตริย์ออสเตรีย-ฮังการี รัสเซียและเยอรมนี พันธมิตรดังกล่าวมุ่งฟื้นฟูพันธมิตรอันศักดิ์สิทธิ์ ใน ค.ศ. 1815 และทำหน้าที่เสมือนปราการต่อต้านทัศนะหัวรุนแรงซึ่งผู้ปกครองอนุรักษนิยมเห็นว่าไม่มั่นคง พันธมิตรดังกล่าวเกิดขึ้นหลังอนุสัญญาเชินบรุนน์ ลงนามโดยรัสเซียและออสเตรีย-ฮังการีเมื่อวันที่ 6 มิถุนายน ค.ศ. 1873
เบื้องหลังและนโยบาย

บิสมาร์คมักจะนำสันนิบาตเพราะมันประเมินความท้าทายซึ่งมีศูนย์กลางในการธำรงรักษาไว้ซึ่งสมดุลแห่งอำนาจระหว่างรัฐที่เกี่ยวข้องและยุโรปทั้งหมด รากฐานของปรัชญาการเมืองของเขารวมไปถึงการอุทิศตัวเพื่อรักษาไว้ซึ่งสถานะเดิมและหลีกเลี่ยงสงคราม แม้ว่าเยอรมนีจะได้รับชัยชนะในสงครามฝรั่งเศส-ปรัสเซีย ใน ค.ศ. 1870-71 ความรุนแรงยังคงเกิดขึ้นสดใหม่ในความทรงจำของรัฐที่เพิ่งรวมขึ้นใหม่นี้ และทำให้เยอรมนีไม่เต็มใจจะเป็นปรปักษ์กับฝรั่งเศส แต่มุ่งจะจำกัดอำนาจของฝรั่งเศสเช่นเคย ตามมุมมองของสันนิบาต องค์การสังคมนิยมหัวรุนแรง เช่น สากลที่หนึ่ง เป็นตัวอย่างของหนึ่งในหลายภัยคุกคามสำคัญต่อเสถียรภาพและความเป็นเจ้าในภูมิภาค ด้วยเหตุผลนี้ สันนิบาตจึงคัดค้านการขยายอิทธิพลขององค์การอย่างแข็งขัน
การยุบครั้งแรก ค.ศ. 1875

กลุ่มดังกล่าวยุบเป็นครั้งแรกใน ค.ศ. 1875 ด้วยข้อพิพาทดินแดนในบอลข่านเมื่อออสเตรีย-ฮังการีเกรงว่า การให้การสนับสนุนของรัสเซียต่อเซอร์เบียอาจลงเอยด้วยการจุดประกายให้เกิดอุดมการณ์เรียกร้องดินแดนในหมู่ประชากรสลาฟที่เซอร์เบียปกครองอยู่ เช่นเดียวกับทางการรัสเซียซึ่งเกรงการกบฏ หากขบวนการรวมชาติสลาฟได้รับอิทธิพลมากเกินไป ข้อสรุปแรกขององค์การใน ค.ศ. 1879 ปูทางแก่ทวิพันธมิตรป้องกันระหว่างออสเตรีย-ฮังการีและเยอรมนี เพื่อตอบโต้การรุกรานของรัสเซียที่เป็นไปได้ ใน ค.ศ. 1882 อิตาลีเข้าร่วมกับความตกลงดังกล่าวและถือกำเนิดเป็นไตรพันธมิตรขึ้น
การฟื้นฟู ค.ศ. 1881-1887

สนธิสัญญาเบอร์ลิน ค.ศ. 1878 ทำให้รัสเซียรู้สึกว่าตนถูกโกงส่วนแบ่งที่ควรจะได้จากสงครามรัสเซีย-ตุรกี อย่างไรก็ตาม บทบาทสำคัญของรัสเซียในการทูตยุโรปมิได้ถูกลืมโดยบิสมาร์ค สันนิบาตสามจักรพรรดิซึ่งเป็นทางการกว่าและมีการบันทึกไว้ชัดเจนกว่าได้รับการบรรลุเมื่อวันที่ 18 มิถุนายน ค.ศ. 1881 สันนิบาตดังกล่าวมีอายุได้สามปี ได้รับการต่ออายุใน ค.ศ. 1884 แต่สิ้นสุดลงใน ค.ศ. 1887 พันธมิตรทั้งสองสิ้นสุดลงเพราะความขัดแย้งของผลประโยชน์ระหว่างออสเตรีย-ฮังการีและรัสเซียในบอลข่าน
เชิงอรรถ

↑  Gildea 2003, p. 237.
↑  Henig, Ruth Beatrice (2002). The Origins of the First World War. Routledge. p. 3. ISBN 0415261856.
1 2  Gildea 2003, p. 240.
↑  http://germanhistorydocs.ghi-dc.org/sub_document.cfm?document_id=1860
↑  Text of the actual agrement, last visited June 24 2011
มีร์ไวส์ โฮตัก

| มีร์ไวส์ โฮตัก ميرويس هوتک |
| --- | --- |
เอมีร์เกรตเตอร์อัฟกานิสถาน
เอมีร์อัฟกานิสถาน
ครองราชย์: ค.ศ. 1709 – 1715
ราชาภิเษก: เมษายน ค.ศ. 1709
ก่อนหน้า: กูร์กิน ข่าน (ในฐานะผู้ว่าราชการกันดะฮาร์)
ถัดไป: อับดุล อาซิซ โฮตัก

ประสูติ: ค.ศ. 1673 กันดะฮาร์ อิหร่านซาฟาวิด
สวรรคต: พฤศจิกายน 1715 (อายุ 41–42) กันดะฮาร์ ราชวงศ์โฮตัก
ฝังพระศพ: Kokaran กันดะฮาร์ ประเทศอัฟกานิสถาน
คู่อภิเษก: Khanzada Sadozai
พระราชบุตร: มาฮ์มุด โฮตัก ฮุสเซน โฮตัก
ราชวงศ์: โฮตัก
พระราชบิดา: ซาลิม ข่าน
พระราชมารดา: นาโซ โตคี
ศาสนา: อิสลามนิกายซุนนี
มีร์ไวส์ อิบน์ ชาฮ์อาลัม รู้จักกันในพระนาม มีร์ไวส์ ข่าน โฮตัก (ปาทาน/ดารี: ميرويس خان هوتک; ค.ศ. 1673 – 1715) เป็นผู้นำชาวอัฟกันจากเผ่าฆิลจีของชาวปาทานแห่งกันดะฮาร์ และผู้ก่อตั้งราชวงศ์โฮตักที่ครองราชย์เพียงระยะสั้น
ใน ค.ศ. 1709 หลังโค่นล้มและลอบสังหารกิออร์กีที่ 11 แห่งคาร์ตลี ผู้ว่าราชการของอิหร่านซาฟาวิด โฮตักประกาศให้ภูมิภาคโลยกันดะฮาร์ (ปัจจุบันคืออัฟกานิสถานใต้) เป็นเอกราช
อ่านเพิ่ม

Axworthy, Michael (2006). The Sword of Persia: Nader Shah, from Tribal Warrior to Conquering Tyrant. I.B.Tauris. ISBN 978-1850437062.
Matthee, Rudi; Mashita, Hiroyuki (2010). "Kandahar iv. From The Mongol Invasion Through the Safavid Era".  ใน Yarshater, Ehsan (บ.ก.). Encyclopædia Iranica, Volume XV/5: Ḵamsa of Jamāli–Karim Devona. London and New York: Routledge & Kegan Paul. pp. 478–484. ISBN 978-1-934283-28-8.
Matthee, Rudi (2002). "Gorgin Khan".  ใน Yarshater, Ehsan (บ.ก.). Encyclopædia Iranica, Volume XI/2: Golšani–Great Britain IV. London and New York: Routledge & Kegan Paul. pp. 163–165. ISBN 978-0-933273-62-7.
Matthee, Rudi (2011). Persia in Crisis: Safavid Decline and the Fall of Isfahan. I.B.Tauris. ISBN 978-0857731814.
Matthee, Rudi (2015a). "Solṭān Ḥosayn". Encyclopaedia Iranica.
Nölle-Karimi, Christine (2020). "Afghanistan until 1747".  ใน Fleet, Kate; Krämer, Gudrun; Matringe, Denis; Nawas, John; Rowson, Everett (บ.ก.). Encyclopaedia of Islam (3rd ed.). Brill Online. ISSN 1873-9830.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ 
ประชาชน:  Deutsche Biographie
ลูกนกหัดบินของเฟอร์กี

ไรอัน กิกส์ ผู้เล่นคนแรกในยุคที่ 2 ของลูกนกหัดบินของเฟอร์กี
ลูกนกหัดบินของเฟอร์กี (อังกฤษ: Fergie's Fledglings) เป็นกลุ่มนักเตะดาวรุ่งของแมนเชสเตอร์ ยูไนเต็ด ภายใต้การคุมทีมของเซอร์อเล็กซ์ เฟอร์กูสัน ซึ่งได้รับการฝึกฝนจากไบรอัน คิดด์ ผู้ช่วยผู้จัดการทีมและเอริก แฮร์ริสัน ก่อนที่จะก้าวขึ้นสู่ทีมชุดใหญ่ในที่สุดในช่วงทศวรรษ 1990
เป็นการแสดงความเคารพอย่างชัดเจนต่อบัสบีเบบส์ กลุ่มผู้เล่นดาวรุ่งของทีมแมนเชสเตอร์ยูไนเต็ดที่โด่งดัง ก่อตั้งขึ้นโดยอดีตผู้จัดการทีมระดับตำนานของสโมสรอย่างเซอร์แมตต์ บัสบีและจิมมี เมอร์ฟี ซึ่งเป็นผู้ช่วยผู้จัดการทีมของเขาในช่วงทศวรรษ 1950
ปลายทศวรรษที่ 80

คำว่า "Fergie's Fledglings" ได้รับการพูดถึงครั้งแรกโดยสื่อในฤดูกาล 1988–89 เพื่ออธิบายถึงกลุ่มนักฟุตบอลดาวรุ่งที่ถูกอเล็กซ์ เฟอร์กูสันผลักดันขึ้นสู่ทีมชุดใหญ่ของแมนเชสเตอร์ยูไนเต็ด กลุ่มนี้ประกอบด้วยผู้เล่นจากทีมชุดที่เป็นรองแชมป์เอฟเอยูธคัพ 1986 เช่น ลี มาร์ติน, โทนี่ กิลล์, เดวิด วิลสัน และผู้เล่นในทีมเยาวชนคนอื่น ๆ เช่น รัสเซล เบียร์ดสมอร์, มาร์ค โรบินส์, ไดนีออล เกรแฮม ตลอดจนนักเตะดาวรุ่งที่ซื้อมาจากสโมสรอื่น เช่น ลี ชาร์ป (ทอร์คีย์ ยูไนเต็ด), จูเลียโน ไมโอรานา (ฮิสตัน)
การทดสอบลานสายตา

| การทดสอบลานสายตา  (Visual field test) |
| --- | --- |
การวินิจฉัยทางการแพทย์
ICD-9-CM: 95.05
MeSH: D010499
เม็ดไลน์พลัส: 003879
LOINC: 28629-4
การทดสอบลานสายตา หรือ การตรวจลานสายตา (อังกฤษ: visual field test) เป็นการตรวจตาที่สามารถตรวจจับความผิดปกติของการเห็นตรงกลาง (central) และการเห็นรอบนอก (peripheral) ของลานสายตา ซึ่งอาจเกิดเพราะโรคหลายอย่างรวมทั้งต้อหิน, โรคหลอดเลือดสมอง, โรคต่อมใต้สมอง, เนื้องอกในสมอง หรือปัญหาทางประสาทอื่น ๆ
สามารถตรวจได้ในห้องตรวจโดยให้คนไข้ตรึงตา/มองนิ่ง ๆ ที่จุดใดจุดหนึ่งแล้วแสดงวัตถุรอบ ๆ ภายในลานสายตาของคนไข้
หรืออาจใช้เครื่องมือแบบง่าย ๆ เช่นจอ (tangent screen test) หรือใช้แผ่นตาราง (Amsler grid)
อุปกรณ์เพื่อการนี้โดยเฉพาะเรียกว่าเครื่องวัดลานสายตา/เพริมีเตอร์ 
(perimeter)
ผู้ตรวจสามารถทดสอบได้โดยวิธีหลายอย่าง
คือทำเอง ใช้เครื่องช่วย หรือให้เครื่องทำทั้งหมด
การใช้เครื่องทำทั้งหมดช่วยแพทย์วินิจฉัยเพราะสามารถพิมพ์ผลแสดงลานสายตาของคนไข้ได้อย่างละเอียด
ชื่อภาษาอังกฤษอื่น ๆ ของการทดสอบนี้รวมทั้ง tangent screen exam, automated perimetry exam, Goldmann visual field exam และ Humphrey field exam
Confrontation visual field exam

เทคนิกที่ใช้ตรวจรวมทั้ง Confrontation visual field exam (Donders' test) คือ ผู้ตรวจจะบอกให้คนไข้ปิดตาข้างหนึ่งแล้วมองผู้ตรวจ
ถ้าทำอย่างสมบูรณ์แบบ เมื่อคนไข้ปิดตาข้างขวา ผู้ตรวจก็จะปิดตาข้างซ้าย โดยนัยตรงข้ามก็เช่นกัน
ผู้ตรวจจะยกมือออกจากลานสายตาของคนไข้แล้วนำมันกลับเข้ามาอีก
ปกติแล้ว ผู้ตรวจจะกระดิกนิ้วมือช้า ๆ หรือใช้เข็มปักหมวก (hat pin) สำหรับการนี้
โดยคนไข้จะส่งสัญญาณเมื่อเห็นมืออีก
เป็นการทดสอบเบื้องต้นที่ทำได้ง่าย ๆ
การวัดลานสายตา (perimetry)

การวัดลานสายตา
(อังกฤษ: perimetry, campimetry) เป็นวิธีหนึ่งที่ใช้ทดสอบลานสายตา
เป็นการวัดความไวแสงในระดับต่าง ๆ ของลานสายตาอย่างเป็นระบบ โดยคนไข้จะส่งสัญญาณเมื่อเห็นเป้าหมายที่ใช้ทดสอบปรากฏบนพื้นหลังจอโดยเฉพาะ ๆ
แล้วทำภาพและให้ค่าจุดต่าง ๆ ในลานสายตา โดยเฉพาะส่วนรอบนอกสุด
ภาษาอังกฤษเรียกชื่อว่า perimetry เพราะเป็นการวัด perimeter (เส้นขอบ) ของลานสายตา
เครื่องวัดลานสายตาอัตโนมัติมีใช้อย่างกว้างขวาง การประยุกต์ใช้รวมทั้งใช้ตรวจวินิจฉัยโรค เป็นส่วนของการสอบเข้างาน ใช้ประเมินสมรรถภาพทางตา ใช้ตรวจคัดโรคภายในสถาบันการศึกษาหรือภายในชุมชน เป็นส่วนของการตรวจคัดทหาร และเพื่อระบุความพิการ
รูปแบบเครื่องวัด
วิธีแสดงแสงกระตุ้น > การวัดลานสายตาแบบสถิต (static perimetry)

static perimetry ตรวจสอบตำแหน่งต่าง ๆ ของลานสายตาทีละตำแหน่ง ๆ
แรกสุด จะแสดงแสงสลัว ๆ ที่ตำแหน่งหนึ่ง ๆ 
ถ้าคนไข้ไม่เห็น ก็จะทำให้สว่างขึ้น ๆ จนกว่าจะเห็น
ระดับแสงสว่างต่ำสุดที่เห็นได้เรียกว่าเป็นความไวขีดเริ่มเปลี่ยน ("threshold" sensitivity) ที่ตำแหน่งนั้น ๆ
แล้วก็ทำที่ตำแหน่งอื่น ๆ อีก จนกระทั่งได้ทดสอบลานสายตาทั้งหมด
วิธีการนี้มักทำด้วยเครื่องมืออัตโนมัติ
ใช้เพื่อตรวจคัดกรองโรคแบบเร็ว และติดตามอาการบางอย่างของโรค เช่น ดวงมืดในลานเห็น (scotoma) การเสียการเห็นรอบนอก (peripheral vision) และการเสียสายตาที่จับได้ยากกว่านั้นอื่น ๆ
การวัดลานสายตาสำคัญในการตรวจคัดกรอง (screening) การวินิจฉัย และการเฝ้าติดตามโรคทางตา โรคจอตา โรคประสาทตา และโรคสมอง
วิธีแสดงแสงกระตุ้น > การวัดลานสายตาแบบจลน์ (kinetic perimetry)

kinetic perimetry ใช้แสงสว่างที่ผู้ตรวจ (ไม่ใช่เครื่อง) เลื่อนแสงกระตุ้น เช่น goldmann kinetic perimetry (การวัดลานสายตาด้วยเครื่องโกลด์แมนน์แบบจลน์)
แรกสุด จะทดสอบด้วยแสงจุดเดียวที่มีขนาดและสว่างเท่ากัน
แสงจะเคลื่อนไปยังตรงกลางสายตาจากขอบจนกระทั่งคนไข้เห็น
ซึ่งจะทำซ้ำจากรอบ ๆ ที่ตำแหน่งต่าง ๆ 
ถ้าทำจำนวนครั้งพอ ก็จะเห็นเขตการเห็นสำหรับตัวกระตุ้นนั้น ๆ 
เจ้าหน้าที่จะตรวจซ้ำอีกแต่ใช้แสงแบบอื่น ๆ หรือสว่างกว่าแสงที่ทดสอบแบบแรก
เพราะเหตุนี้ การวัดลานสายตาแบบจลน์จึงสามารถทดสอบขอบเขตความไวแสงของลานสายตา
ซึ่งอาจเป็นทางเลือกการตรวจที่ดีสำหรับคนไข้ที่มีปัญหากับเครื่องวัดลานสายตาอัตโนมัติเพราะมีปัญหาการมองตรงที่ ๆ เดียว หรือมีปัญหาทางประชาน/สติปัญญาอื่น ๆ
เชิงอรรถและอ้างอิง

1 2  "perimetry". ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕. (แพทยศาสตร์) การวัดลานสายตา
↑  "Visual Field". NIH, US National Library of Medicine. Medline Plus. สืบค้นเมื่อ 28 พฤศจิกายน 2012.
↑  "1990 Perimetry Standards". First Codicil. Imaging and Perimetry Society. คลังข้อมูลเก่าเก็บจากแหล่งเดิมเมื่อ 8 มีนาคม 2019. สืบค้นเมื่อ 28 พฤศจิกายน 2012.
1 2 3 4 5 6 7 8 9  Cunningham, Emmett T.; Paul Riordan-Eva (2011). "Chapter 2: Ophthalmologic Evaluation - Specialized Ophthalmologic Examinations". Vaughan & Asbury's general ophthalmology (18th ed.). New York: McGraw-Hill Medical. ISBN 978-0-07-163420-5.
1 2  McKendrick, Allison M (March 2005). "Recent developments in perimetry: test stimuli and procedures". Clinical and Experimental Optometry. 88 (2): 73–80. doi:10.1111/j.1444-0938.2005.tb06671.x. PMID 15807638.
↑  
"Visual Field Testing". 2 มกราคม 2013.
↑  
Siverstone DE, Hirsch J (1986). Automated Visual Field Testing. Norwalk, CT: Appelton-Century Croft.
↑  "What is Perimetry?". Imaging and Perimetry Society. คลังข้อมูลเก่าเก็บจากแหล่งเดิมเมื่อ 5 มกราคม 2019. สืบค้นเมื่อ 28 พฤศจิกายน 2012.
↑  Ing, Edsel. "Neuro-Ophthalmic Examination". Web MD, LLC. Medscape. คลังข้อมูลเก่าเก็บจากแหล่งเดิมเมื่อ 8 สิงหาคม 2018. สืบค้นเมื่อ 29 พฤศจิกายน 2012.
แหล่งข้อมูลอื่น

"Amsler Grid Test", Ossibus Software
"Free visual field test", visual-field-test.com, คลังข้อมูลเก่าเก็บจากแหล่งเดิมเมื่อ 2 มีนาคม 2019
เครื่อวัดลานสายตาโกลด์แมนน์ (Goldmann Perimeter)
ลัทธิขงจื๊อใหม่

ลัทธิขงจื๊อใหม่ (จีน: 宋明理学 (ซ่งหมิงหลี่เสวฺ)  ย่อให้สั้นๆ เป็น 理学 (หลี่เสวฺ)) เป็นหลักศีลธรรม จริยธรรม และ อภิปรัชญาในปรัชญาจีน ซึ่งได้รับอิทธิพลจากลัทธิขงจื๊อ และมีต้นกำเนิดโดยหานอวี้ และ หลี่อ้าว (772–841) ในสมัยราชวงศ์ซ่ง  และมีความโดดเด่นในช่วงราชวงศ์ซ่งและราชวงศ์หมิง
ลัทธิขงจื่อใหม่เป็นความพยายามที่จะสร้างลัทธิขงจื๊อที่มีเหตุผลและมีรูปแบบทางโลกมากขึ้น โดยการปฏิเสธเรื่องไสยศาสตร์และเรื่องลึกลับซึ่งเป็นองค์ประกอบของลัทธิเต๋าและพุทธศาสนา ที่มีอิทธิพลต่อลัทธิขงจื๊อในระหว่างสมัยราชวงศ์ฮั่นและยุคหลังราชวงศ์ฮั่น   ถึงแม้ลัทธิขงจื๊อใหม่จะวิจารณ์ลัทธิเต๋าและพุทธศาสนาก็ตาม แต่แนวคิดทั้งสองสายนี้กลับมีอิทธิพลต่อปรัชญา ซึ่งลัทธิขงจื๊อใหม่ก็ได้ยืมคำศัพท์และแนวคิดบางอย่างจากพุทธและเต๋ามาใช้อธิบายแนวคิดทางอภิปรัชญา อย่างไรก็ตามลัทธิขงจื๊อใหม่ก็แตกต่างจากพุทธศาสนาและลัทธิเต๋าที่อธิบาย อภิปรัชญาซึ่งเป็นแรงกระตุ้นสำหรับการพัฒนาจิตวิญญาณ การสว่างวาบทางปัญญาของศาสนา และความเป็นอมตะ นักปรัชญาขงจื่อใหม่ใช้อภิปรัชญาเป็นแนวทางในการพัฒนาปรัชญาเชิงจริยธรรมอย่างมีเหตุผล